Taisto

Taisto on suomalainen miehen etunimi, joka lisättiin vuoden 1929 nimipäiväalmanakkaan pyrittäessä kehittämään entistä suomalaisempaa nimistöä. 

Nimi oli tullut käyttöön jo 1800-luvun lopulla, ja sen syntyyn vaikuttivat toisaalta Suomen kansallinen itsenäisyystaistelu, toisaalta työväenliike. Nimi on tullut suosituksi erityisesti Suomen vasemmistolaisissa piireissä, mihin lienee osaltaan vaikuttanut Internationaalin kertosäkeen sanat: "Tää on viimeinen taisto", sekä Suomen romanien keskuudessa. Nimen suomalaiskansallisesta taustasta huolimatta etunimen suosiota vähensi muun väestön keskuudessa sen leimautuminen maan poliittiseen kielenkäyttöön 1970-luvulta alkaen vakiintuneen kommunistisen taistolaisliikkeen (katso Taisto Sinisalo) nimeen.

Digi- ja väestötietoviraston mukaan 1900-luvun alusta vuoden 2019 loppuun mennessä etunimen Taisto on saanut 13 118 suomalaista miestä, joista hieman yli puolet on syntynyt 1940- ja 1950-luvuilla.

Taiston nimipäivää vietetään Suomessa 7. marraskuuta. Päivä on sama kuin Venäjän lokakuun vallankumouksen vuosipäivä.

Tunnettuja Taistoja 
 Taisto Ahlgren, romanilaulaja
 Taisto Aho, näyttelijä
 Taisto Ahtola, taidemaalari
 Taisto Halonen, painija
 Taisto Harra, toimittaja ja kirjailija
 Taisto Heikkilä, diplomi-insinööri ja kanslianeuvos
 Taisto Heikkinen, säänennustaja
 Taisto Huuskonen, sotakirjailija
 Taisto Johteinen, Kemin kaupunginjohtaja 1967–1980
 Taisto Kaasinen, keramiikkataiteilija ja suunnittelija
 Taisto Kangasniemi, painija ja olympiamitalisti
 Taisto Kovakanki, oik. Matti Myllymäki, pellehyppääjä
 Taisto Laitinen, seiväshyppääjä
 Taisto Lalli, kreikkalais-roomalaisen tyylin painija
 Taisto Olavi Lehti, eversti ja prikaatinkomentaja
 Taisto Lehto, pesäpalloilija
 Taisto Lundberg, muusikko, Hortto Kaalo -yhtyeen perustajajäsen
 Taisto Martiskainen, kuvanveistäjä
 Taisto Miettinen, eukonkantaja
 Taisto Mäki, juoksija
 Taisto Oksanen, näyttelijä
 Taisto-Bertil Orsmaa, teatteriohjaaja, käsikirjoittaja ja dramaturgi
 Taisto Raunemaa, fysiikan professori, aerosolifysiikan tutkija
 Taisto Ravantti, koripalloilija ja pesäpalloilija
 Taisto Reimaluoto, näyttelijä
 Taisto Riimukallio, New Age -kirjailija
 Taisto Ruippo, jalkapalloilija
 Taisto Sinisalo, poliitikko (SKDL/SKP)
 Taisto Kalevi Sorsa, poliitikko
 Taisto Summanen, runoilija ja kääntäjä
 Taisto Juhani Suutarinen, ampumahiihtäjä
 Taisto Tammi (Lundberg), romanilaulaja
 Taisto Tikkanen, pesäpalloilija
 Taisto Toivonen, taidemaalari ja graafikko
 Taisto Tuominen, nyrkkeilijä ja nyrkkeilyvalmentaja
 Taisto Turunen, Työ- ja elinkeinoministeriön energiaosaston ent. ylijohtaja
 Taisto Tähkämaa, poliitikko (Keskusta)
 Taisto Vaetoja, poliitikko (Yhteisvastuupuolue)
 Taisto Wesslin, säveltäjä, sovittaja ja kitaristi

Kuvitteellisia Taistoja 
 Taisto Ruukki, tv-sarjassa Salatut elämät

Lähteet 

Etunimet